22 September – Amsterdam, Nederland | Bontie se Bloggery
Desember 19, 2017 Desember 19, 2017 ~ Stories Uit My Wereld
Ons vaar weereens deur die nag. Hierdie keer van Zeebrugge, België na Amsterdam in Nederland toe.
Die is lig toe ons by Amsterdam kom. Dit voel of ons 'n ewigheid en nog 'n bietjie om by tot die vasmeerplek te kom. Die enigste ingang na die Amsterdamhawe is deur Ijmuiden dam. Die skip het die dam omtrent ses uur die oggend ingevaar en ons het eers negeuur vasgemeer. Ek moet sê die omgewing is indrukwekkend. Dit is veral die hoeveelheid wind-terbunis vir kragopwekking wat beïndruk.
Van die Ijmuiden dam is ons deur die noordsee-kanaal wat vanaf 1865 tot 1876 gebou is om dit vir skepe moontlik te maak om die middel van Amsterdam te bereik.
Amsterdam was vir ons, vanaf die vasmeerplek by die hawe gesien, nie wat ons verwag het nie. Daar was weinig "skyscrapers" In vergelyking met die Johannesburg of Kaapstad horison was dit maar plat.
Daar is wel ook pragtige moderne geboue.
As ons ooit getwyfel het of die Hollanders fiets-mal is, is dit nou bevestig:
Die uitstappie waarop ons vir Nederland besluit het, was die Windmeulens en Kanaal toer. Ons bymekaar kom tyd was 11:15 vm. en weer in die Green Sax Bar. Van daar is ons na ons bus.
My eerste gedagte toe ons die Nederlandse platteland inry was dat daar verskriklik baie water is. Ek het gedink die mense wat die land moes drooglê het nie goeie werk gedoen nie want behalwe vir die kanale het daar oral groot plasse water gelê.
Oral langs die pad was tradisionele ou windmeulens.
Ons eerste besienswaardigheid was die tradisionele Nederlandse dorpie Zaanse Schans.
Die bus het by 'n kaasfabriek gestop en die passasiers wou, voor hulle kyk hoe word kaas gemaak, eers gou toilet toe. Die toilette was duidelik gemerk:
Ons kon agterkom hoekom die Hollanders bekend is vir hulle kaasmakery. Behalwe dat die gids in die kaasfabriek 'n komediant is, is hy 'n kaaskenner. In sy tradisionele drag het hy ons trakteer met die beste kase en amusante opmerkings.
Die fabriek winkel:
Ek en die kaasmaker:
Na die kaasfabriek besoek is ons, op dieselfde perseel, na 'n klompemakery.
Die demonstrasie van hoe klompe gemaak word is deur 'n meisie gedoen. Die was ongelooflok hoe sy die masjiene hanteer en hoe vinnig sy 'n paar klompe van 'n gewone stuk hout maak.
Die paar wat ek aangepas het, was bietjie groot:
Ons het ook 'n foto van ons in tradisionele Hollandse drag:
Langs die plek waar die klompe gemaak word, het ons 'n klein windmeul aandenking by die aandenkingwinkel gekoop voor ons na die De Kraai pannekoek restaurant is. Hier bestel jy by die toonbank waar jy dan 'n gadgit kry:
Sodra jou bestelling gereed is, begin die gadgit flikker en dan gaan haal jy jou kos by die toonbank:
Ek het 'm appelpannekoek geëet en Jan een met spek en kaas:
Hulle rol nie die pannekoek soos ons nie en bak die vulsel in die pannekoek in.
Van Zaanse Schans is ons terug Amsterdam toe.
Nie ver van die dokke waar ons skip vasgemeer was nie, is ons op 'n kanaalboot van waar ons op 'n kanaaltoer deur Amsterdam is.
Dit was een van die minder aangename ondervindings. Behalwe dat dit gereën het, was die gidskommentaar, wat deur luidsprekers gedoen is, verwarrend en nutteloos.
Die kanaal en geboue was wel interessant maar ons het gevoel 'n selfgereëlde toer deur die stad sou dalk meer die moeite werd gewees het.